smcproject/ml-wiki-sentences huggingface dataset:
അഡിനോസിൻ റിസപ്റ്ററുകളുടെ ഉത്തേജനം ക്ഷീണമുണ്ടാക്കി ഉറക്കത്തെ ക്ഷണിച്ചുവരുത്തുന്നു.
ഈ റിസപ്റ്ററുകളെ തടയാനുള്ള കഫീന്റെ കഴിവ് എന്നത് കൊണ്ട് ശരീരത്തിന്റെ സ്വാഭാവിക ഉത്തേജകങ്ങളായ ഡോപാമൈൻ , നോർപിനെഫ്രിൻ എന്നിവയുടെ അളവ് ഉയർന്ന തോതിൽ തുടരുന്നു എന്നാണ് അർത്ഥമാക്കുന്നത്.
ലഹരി, വിത്ഡ്രോവൽ (ലഹരിയിൽ നിന്നുള്ള പിൻവാങ്ങൽ), ഉത്കണ്ഠ, ഉറക്കം എന്നിവയുൾപ്പെടെ കഫീനുമായി ബന്ധപ്പെട്ട നാല് വൈകല്യങ്ങൾ ഡയഗ്നോസ്റ്റിക് ആൻഡ് സ്റ്റാറ്റിസ്റ്റിക്കൽ മാനുവൽ ഓഫ് മെന്റൽ ഡിസോർഡേഴ്സ് വിവരിക്കുന്നു.
ആശ്രയത്വം
ദീർഘകാല കഫീൻ ഉപയോഗത്തിന്റെ ഫലമായി നേരിയ ശാരീരിക ആശ്രയത്വം (physical dependence)  ഉണ്ടാകാം.
എന്നാൽ കഫീൻ ഉപയോഗം മൂലം അഡിക്ഷൻ , അല്ലെങ്കിൽ കഫീന്റെ നിർബന്ധിതവും രോഗകാരണവുമായ ഉപയോഗ രീതി മനുഷ്യരിൽ രേഖപ്പെടുത്തിയിട്ടില്ല.
പ്രതിദിനം കുറഞ്ഞത് 100 മില്ലിഗ്രാം കഫീൻ (ഏകദേശം ഒരു കപ്പ് കാപ്പിയിലെ അളവ്) ഉപയോഗിക്കുന്ന ആളുകൾക്ക്, വിത്ഡ്രോവൽ ലക്ഷണങ്ങളായ തലവേദന, പേശി വേദന, അലസത, ഓക്കാനം, ഛർദ്ദി , വിഷാദരോഗം, പ്രകടമായ മറ്റ് അസ്വസ്ഥതകൾ എന്നിവ പോലുള്ള  ലക്ഷണങ്ങൾ ഉണ്ടാക്കുന്ന തരത്തിലുള്ള ശാരീരിക ആശ്രയത്വം ഉളവാക്കാൻ കഫീന് കഴിയും.
ബാൾട്ടിമോറിലെ ജോൺസ് ഹോപ്കിൻസിലെ ന്യൂറോളജി പ്രൊഫസർ പ്രൊഫസർ റോളണ്ട് ആർ. ഗ്രിഫിത്സ്, കഫീൻ വിത്ഡ്രോവൽ ഒരു മാനസിക വിഭ്രാന്തിയായി തരംതിരിക്കണമെന്ന് ശക്തമായി വിശ്വസിക്കുന്നു.
അദ്ദേഹത്തിന്റെ ഗവേഷണങ്ങൾ സൂചിപ്പിക്കുന്നത്, സ്ഥിരമായി കാപ്പി കുടിക്കുന്ന ശീലമുള്ള 50% ആളുകളിലും, കഫീൻ കഴിക്കുന്നത് അവസാനിപ്പിച്ച് 12–24 മണിക്കൂറിനുള്ളിൽ ആരംഭിച്ച് 20-48 മണിക്കൂറിനുള്ളിൽ മൂർദ്ദന്യാവസ്ഥയിൽ എത്തുകയും 9 ദിവസം വരെ നീണ്ടുനിൽക്കുകയും ചെയ്യുന്ന വിത്ഡ്രോവൽ അവസ്ഥ ബാധിക്കാമെന്നാണ്.
തുടർച്ചയായുള്ള കഫീൻ ഉപയോഗം, കേന്ദ്ര നാഡീവ്യവസ്ഥയിൽ കൂടുതൽ അഡിനോസിൻ റിസപ്റ്ററുകൾ സൃഷ്ടിക്കുന്നതിലേക്ക് ശരീരത്തെ നയിക്കുന്നു.
ഇത് രണ്ട് വിധത്തിൽ ശരീരത്തെ അഡിനോസിനോട് കൂടുതൽ സെൻസിറ്റീവ് ആക്കുന്നു.
ഒന്നാമതായി ഇത് കഫീനോടുള്ള ശരീരത്തിൻ്റെ ടോളറൻസ് (ആവർത്തിച്ചുള്ള ഉപയോഗത്തിലൂടെ മരുന്നുകളോടും മറ്റുമുള്ള ശരീരത്തിൻ്റെ പ്രതികരണം കുറഞ്ഞു വരുന്ന അവസ്ഥ) വർദ്ധിപ്പിക്കുന്നതിലൂടെ കഫീന്റെ ഉത്തേജക ഫലങ്ങൾ കുറയ്ക്കുന്നു, അതുപോലെ ഇത് കഫീന്റെ വിത്ഡ്രോവൽ ലക്ഷണങ്ങളെ വർദ്ധിപ്പിക്കുന്നു.
കഫീൻ ടോളറൻസ് വളരെ വേഗത്തിൽ വികസിക്കുന്നു.
മൂന്ന് നേരം 400 മില്ലിഗ്രാം വീതം ഒരാഴ്ച ഉപയോഗിച്ചാൽ തന്നെ ഉറക്കത്തെ തടസ്സപ്പെടുത്തുന്ന തരത്തിലുള്ള കഫീൻ ടോളറൻസ് കാണാം.
മൂന്ന് നേരം 300 മില്ലിഗ്രാം വീതം 18 ദിവസം തുടർച്ചയായി കഫീൻ ഉപയോഗിച്ചപ്പോൾ കംപ്ലീറ്റ് ടോളറൻസ് കാണപ്പെട്ടു.
ഒറ്റഞാർ കൃഷി ഇംഗ്ലീഷ് വിലാസം https://ml.wikipedia.org/wiki/Ottanjar_nelkrishi മഹിളാ കിസാൻ സശാക്തീകരൺ പരിയോജനയിലെ സ്ത്രീകൾ മാറ്റ് തയ്യാറാക്കുന്നു.
നെൽകൃഷിയിൽ കുറഞ്ഞ ചെലവിൽ കൂടുതൽ വിളവുണ്ടാക്കാൻ സഹായിക്കുന്ന നൂതനകൃഷിരീതിയാണ് ഒറ്റഞാർ കൃഷി .
വിത്തിന്റെ അളവ്, ഞാറിന്റെ പ്രായം, എണ്ണം, നടീൽ അകലം, ജലനിയന്ത്രണം എന്നീ കാര്യങ്ങളിൽ പരമ്പരാഗത സമ്പ്രദായത്തിൽനിന്നും തികച്ചും വ്യത്യസ്തമാണ് ഈ രീതി.
1983ൽ മഡഗാസ്കറിൽ നിന്നുള്ള ഫ്രഞ്ച് വൈദികനായ ഫാദർ ഹെൻറി ഡെ ലൗലാനിയാണ് ഒറ്റഞാർകൃഷിരീതി വികസിപ്പിച്ചെടുത്തത്.
എസ്.ആർ.ഐ എന്ന ചുരുക്കപ്പേരിൽ അറിയപ്പെടുന്ന 'സിസ്റ്റം ഓഫ് റൈസ് ഇൻറ്റെൻസിഫിക്കേഷൻ' എന്ന സമ്പ്രദായമാണ് കേരളത്തിൽ ഒറ്റഞാർ നെൽകൃഷി എന്ന പേരിൽ അറിയപ്പെടുന്നത് .
കോർണൽ സർവകലാശാലയുടെ ഗവേഷണസഹായത്തോടെ നെല്ല് കൃഷിചെയ്യുന്ന ഇടങ്ങളിൽ പലതവണ പരീക്ഷിച്ചുവിജയിച്ച ശേഷമാണ് ഇത് ഒരു കൃഷിരീതിയായി പ്രചാരത്തിലായത്.
പായ് ഞാറ്റടി അഥവാ ഡാപ്പോഗ് നഴ്സറി തയ്യാറാക്കിയാണ് വിത്തുനടുന്നത്.
ഒരേക്കർ കൃഷി ചെയ്യാൻ ഒറ്റഞാർ കൃഷിയനുസരിച്ച് 2-4 കിലോഗ്രാം വിത്ത് മതിയാകും.
ഒരേക്കർ സ്ഥലത്ത് ഞാറുപറിച്ചുനടുന്നതിന് 40 തൊഴിലാളികൾ ആവശ്യമാണെങ്കിൽ ഈ രീതി ഉപയോഗിച്ച് ഞാറുനടുവാൻ 10 തൊഴിലാളികൾ മതി.
അതുമൂലം ഈ രീതി നടപ്പാക്കുമ്പോൾ കൃഷിച്ചെലവ് നാലിലൊന്നായി കുറയ്ക്കാൻ സാധിക്കുന്നു.
നുരികളുടെ എണ്ണം കുറവും അവ തമ്മിലുള്ള അകലം കൂടുതലുമാകുന്നതുകൊണ്ട് തുടക്കത്തിൽ പാടം ശുഷ്കിച്ചിരിക്കുമെങ്കിലും ഒരുമാസം കൊണ്ട് നെല്ല് നിരക്കുന്നു.
ശക്തമായ വേരുപടലത്തിന്റെ കരുത്തിൽ കൂടുതൽ ചിനപ്പുകൾ പൊട്ടി എണ്ണവും കനവും കൂടുതലുള്ള കതിർക്കുലകളുണ്ടാകുന്നു.
ശക്തമായ ചിനപ്പുകളുള്ളതിനാൽ നെല്ലിന് നല്ല ആരോഗ്യവും രോഗകീട ബാധയെ ചെറുക്കാനുമുള്ള കഴിവുണ്ടാകുന്നു.
അതുകൊണ്ട് തന്നെ കീടനാശികൾ അധികം തളിയ്ക്കേണ്ടിവരുന്നില്ല.
വിത്ത്, വളം, വെള്ളം, കളപറിക്കുന്നതിനുള്ള കൂലി എന്നിവയെല്ലാം വളരെ കുറച്ചുമാത്രം ഉപയോഗിക്കുന്നതിനാൽ പരമ്പരാഗത രീതിയേക്കാൾ ചെലവ് കുറച്ച് കൂടുതൽ വിളവ് ഒറ്റഞാർ കൃഷിയിലൂടെ ലഭ്യമാകുന്നു എന്നാണ് അവകാശപ്പെടുന്നത്.
കേരളത്തിൽ മുണ്ടകൻ കൃഷിയ്ക്കാണ് ഈ കൃഷി രീതി ഏറ്റവും യോജിച്ചത്.
ഒരു മീറ്റർ വീതിയുള്ള പ്ലാസ്റ്റിക്ക് ഷീറ്റിൽ പൊടിമണ്ണും ചാണകപ്പൊടിയും ചേർത്ത് ഒരിഞ്ച് കനത്തിൽ തടമുണ്ടാക്കി വാഴപ്പോളകൾ നിരത്തിയിട്ട് അതിൻമേൽ മണ്ണ് വെട്ടിക്കയറ്റി വളം ചേർത്ത് നനച്ച് മുളളപ്പിച്ച വിത്തുകൾ പാകുന്നു.
2 ചതുരശ്രമീറ്ററിൽ 200ഗ്രാം വിത്തുവീഴത്തക്കരീതിയിൽ പാകിയാൽ മതി.
8-12 ദിവസം പ്രായമായ (രണ്ടിലപ്രായം) ഞാറ് ക്ഷതമേൽക്കാതെ മണ്ണോടുകൂടി പറിച്ചുനടണം.
ഞാറിളക്കി അരമണിക്കൂറിനുള്ളിൽ തന്നെ നടുന്നതാണുത്തമം.
വയലിൽ അടിവളമായി 2 ടൺ കമ്പോസ്റ്റോ ചാണകപ്പൊടിയോ ചേർക്കാവുന്നതാണ്.
നടുന്നതിന് തലേദിവസം വയലിലെ വെള്ളം പൂർണ്ണമായും വാർത്തുകളയണം.
നിശ്ചിത കലത്തിൽ കെട്ടുകളിട്ട കയർ വലിച്ച് പിടിച്ച് ഞാറുകൾ കൃത്യ അകലത്തിൽ ന്റാവുന്നതാണ്.
ഓരോ ഞാറുവീതമാണ് ഒരു നുരിയിൽ നടുന്നത്.
ഞറുനടുമ്പോൾ വരികൾ തമ്മിലും ഞാറുകൾ തമ്മിലും 20 സെന്റീമീറ്റർ അകലം വേണം.
നടുന്നതുമുതൽ മണ്ണിൽ നേരിയ നനവു മതിയാകും.
ഇതിനായി ഒന്നിടവിട്ട ദിവസങ്ങളിൽ വെള്ളം കയറ്റി വാർത്തുകളയണം.
50 ദിവസം ആകുമ്പൊൾ അടിക്കണ പരുവത്തിനുശേഷം 2 സെന്റീമീറ്റർ വെള്ളം മാത്രം വയലിൽ കെട്ടിനിർത്താം.
കൊയ്ത്തിനു 10-15 ദിവസം മുമ്പ് വെള്ളം പൂർണ്ണമായി ഒഴിവാക്കേണ്ടതാണ്.
വയലിൽ വെള്ളം കെട്ടിനിർത്താത്തതിനാൽ കളശല്യം കൂടുതലായിരിക്കും.
ഞാറുനട്ടതിനുശേഷം 10 ദിവസത്തെ ഇടവേളയിൽ കളയെടുക്കണം.
ഞാറുകൾ തമ്മിൽ ഇടയകലം കൂടുതൽ ഉള്ളതിനാൽ കൊണോവീഡർ ഉപയോഗിക്കാവുന്നതാണ്.
കോണോവീഡർ ഉപയോഗിക്കുമ്പോൾ വയലിൽ വെള്ളം കെട്ടിനിർത്തുന്നത് സഹായകരമാണ്.
ഛത്തീസ്‌ഗഢിൽ നിന്നുള്ള ഒറ്റഞാർ നെൽകൃഷിയുടെ ചിത്രങ്ങൾ നട്ടുതീർന്ന പാടം കൃഷിക്കാരൻ അവലംബം പുറത്തേയ്ക്കുള്ള കണ്ണികൾ External links System of Rice Intensification എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
SRI at കോർണൽ സർവകലാശാല SRI information Archived 2016-03-04 at the Wayback Machine .
from the International Rice Research Institute Rice Knowledge Bank: best management practices for rice production SRI - much more than more rice Archived 2016-08-03 at the Wayback Machine .
Farming Matters magazine, 29.1, March 2013 Krishi Usha low-cost weeder developed by Krishi Gram Vikas Kendra and Usha Martin Limited, Jharkhand Archived 2016-03-04 at the Wayback Machine .
Article on SRI from Nature News article on SRI from the BBC SRI: Achieving More with Less - A new way of rice cultivation from the World Bank Institute
ഒറ്റപൊട്ടൻ മഞ്ഞപ്പാപ്പാത്തി ഇംഗ്ലീഷ് വിലാസം https://ml.wikipedia.org/wiki/Eurema_andersonii
പീറിഡേ കുടുംബത്തിൽ പെട്ട ഒരു പൂമ്പാറ്റയാണ് ഒറ്റപൊട്ടൻ മഞ്ഞപ്പാപ്പാത്തി (One-Spot Grass Yellow).
ശാസ്ത്രീയനാമം:Eurema andersonii.
Ventilago goughii ചെടിയിലാണ് ഇവ മുട്ടയിടുക.
ചിത്രശാല ചിത്രങ്ങൾ ആൻഡമാനിൽ നിന്നും മുതുകു വശം
ഇതും കൂടി കാണുക മഞ്ഞപ്പാപ്പാത്തി പൊട്ടില്ലാ മഞ്ഞപ്പാപ്പാത്തി ഒറ്റപൊട്ടൻ മഞ്ഞപ്പാപ്പാത്തി ചെറുമഞ്ഞപ്പാപ്പാത്തി അവലംബം പുറം കണ്ണികൾ Eurema andersonii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒറ്റപ്പാലം നഗരസഭ ഒറ്റപ്പാലം നഗരസഭ Coordinates: Missing latitude {{#coordinates:}}: അസാധുവായ അക്ഷാംശം ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല പാലക്കാട് താലൂക്ക് റവന്യൂ വില്ലേജുകൾ നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
കേരളത്തിലെ പാലക്കാട് ജില്ലയിലെ ഒരു നഗരസഭയാണ് ഒറ്റപ്പാലം നഗരസഭ .
ഒറ്റപ്പാലം താലൂക്കിലെ ഒറ്റപ്പാലം വില്ലേജിലാണ്  ഒറ്റപ്പാലം നഗരസഭ സ്ഥിതി ചെയ്യുന്നത്.
അതിരുകൾ കിഴക്ക് : ലക്കിടി പേരൂർ പഞ്ചായത്ത് പടിഞ്ഞാറ് : വാണിയംകുളം പഞ്ചായത്ത് തെക്ക് : ഭാരതപ്പുഴ വടക്ക് : അനങ്ങനടി പഞ്ചായത്ത്, അമ്പലപ്പാറ പഞ്ചായത്ത് മറ്റു വിവരങ്ങൾ
അസംബ്ളി മണ്ഡലം : ഒറ്റപ്പാലം പാർലമെന്റ് മണ്ഡലം : പാലക്കാട്.
ഒറ്റക്കൈയ്യൻ
ജി.ആർ. ഇന്ദുഗോപൻ സംവിധാനം ചെയ്ത 2007ൽ പുറത്തിറങ്ങിയ മലയാള ചലച്ചിത്രമാണ് ഒറ്റക്കൈയ്യൻ .
ഹരിശ്രീ അശോകൻ , അരുൺ , അശോകൻ , റാണി ബാബു എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ഹരിശ്രീ അശോകൻ മുഖ്യവേഷത്തിൽ അരങ്ങേറ്റം കുറിച്ച ചിത്രം കൂടിയാണ് ഇത്.
മതമൗലികവാദികളായ ഒരു ഹിന്ദു യുവാവും ( അരുൺ ) മുസ്ലീം യുവാവും ( അശോകൻ ) ഒരു കൊലപാതകം നടത്തിയതിന് ശേഷം രാത്രിയുടെ മറവിൽ ഒരു തുരുത്തിൽ അകപ്പെടുന്നു.
ഈ ദ്വീപിനെ പ്രധാന കരപ്രദേശവുമായി ബന്ധിപ്പിക്കുന്ന റെയിൽപാലം കലാപകാരികളെ കൊണ്ട് വളഞ്ഞിരിക്കുന്നു.
ഈ യുവാക്കൾ ദ്വീപിലെ ഏക അന്തേവാസികളായ ഒറ്റക്കയ്യൻ വാസു ( ഹരിശ്രീ അശോകൻ ), അയാളുടെ ഭാര്യ, ഭാര്യാപിതാവ് എന്നിവരുമായി സമ്പർക്കത്തിൽ ഏർപ്പെടുന്നു.
അവിടെ നിന്നും കഥ അപ്രതീക്ഷിതമായ അന്ത്യത്തിലേക്ക് നീങ്ങുന്നു.
കേരളസംസ്ഥാന ചലച്ചിത്ര അവാർഡ് 2007 Acting – Special Jury Mention - T G Ravi Best Cinematography - M.J. Radhakrishnan Best Sound Recording - T. Krishnanunni
അഭിനേതാക്കൾ ഹരിശ്രീ അശോകൻ ...
ഒറ്റക്കൈയ്യൻ വാസു അരുൺ ....
മിസ്റ്റർ എ (ഹിന്ദു യുവാവ്) അശോകൻ ....
മിസ്റ്റർ ബി (മുസ്ലീം യുവാവ്) റാണി ബാബു ...
വാസുവിന്റെ ഭാര്യ ടി.ജി. രവി ...
കള്ളത്തോക്ക് കണാരൻ മച്ചാൻ വർഗ്ഗീസ് ...
വാസുവിന്റെ ഭാര്യാസഹോദരൻ അവലംബം പുറത്തേക്കുള്ള കണ്ണികൾ Ottakkayyan ഇന്റർനെറ്റ് മൂവി ഡാറ്റാബേസിൽ
ഒറ്റക്കൽ തടയണ Ottakkal Barrage Ottakkal Barrage
കേരളത്തിലെ കൊല്ലം  ജില്ല യിലെ പുനലൂർ - ചെങ്കോട്ട ( തമിഴ്നാട് ) റൂട്ടിൽ തെന്മല ഗ്രാമപഞ്ചായത്തിലെ  ഒറ്റക്കൽ എന്ന പ്രദേശത്തു കല്ലടയാറി നു കുറുകെ  നിർമിച്ച തടയണയാണ് ഒറ്റക്കൽ തടയണ .
കല്ലട ജലസേചനപദ്ധതി , , യുടെ ഭാഗമായി ആണ് ഈ തടയണ നിർമ്മിച്ചത്.
കല്ലട ഇറിഗേഷൻ ആന്റ് ട്രീ ക്രോപ് ഡെവലപ്പ്മെന്റ് പ്രൊജക്റ്റിന്റെ കീഴിലാണ് നിർമ്മാണം നടത്തിയത് .
തെന്മല ഇക്കോടൂറിസത്തിന്റെ കവാടം എന്നറിയപ്പെടുന്ന പ്രദേശമാണ് ഒറ്റയ്കൽ ഔട്ട് ലുക്ക്.
ദേശീയ പാത 208 ൽ പുനലൂരിൽ നിന്നും 16 കിലോമീറ്റർ ദൂരെയാണ് ഇത്.
തടയണ മൂലം ഇവിടെ ഒരു ചെറിയ തടാകം രൂപപ്പെട്ടിട്ടുണ്ട്.
ചിത്രശാല കല്ലട ജലസേചനപദ്ധതി കവാടം ഒറ്റയ്കൽ ലുക്ക് ഔട്ട് മറ്റൊരു ദൃശ്യം കൂടുതൽ കാണുക കേരളത്തിലെ അണക്കെട്ടുകളുടെ പട്ടിക കേരളത്തിലെ ജലവൈദ്യുതപദ്ധതികളുടെ പട്ടിക അവലംബം
ഒറ്റപ്പാലം ഇംഗ്ലീഷ് വിലാസം https://ml.wikipedia.org/wiki/Ottappalam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒറ്റപ്പാലം അപരനാമം: ഒറ്റപ്പാലം ഒറ്റപ്പാലം പ്രൈവറ്റ് ബസ് സ്റ്റാന്റും മെയിൻ റോഡും
ഒറ്റപ്പാലം പ്രൈവറ്റ് ബസ് സ്റ്റാന്റും മെയിൻ റോഡും ഒറ്റപ്പാലം 10°53′24″N 76°22′48″E ﻿ / ﻿ 10.8900°N 76.3800°E ﻿ / 10.8900; 76.3800 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല പാലക്കാട് ഭരണസ്ഥാപനം(ങ്ങൾ) നഗര സഭ നഗര സഭ ചെയർമാൻ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 49,230 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 679101 +4662 (91 ഇൻഡ്യയുടെ കോഡ്) സമയമേഖല UTC +5:30 പ്രധാന ആകർഷണങ്ങൾ ഭാരതപ്പുഴ
പാലക്കാട് ജില്ലയിൽ ഭാരതപ്പുഴയുടെ തീരത്ത് സ്ഥിതി ചെയ്യുന്ന ഒരു പട്ടണമാണ് ഒറ്റപ്പാലം .
സമ്പന്നമായ സാംസ്കാരിക പാരമ്പര്യമുള്ള ഒറ്റപ്പാലം ഒരുപാട് ചരിത്ര സംഭവങ്ങൾക്ക് സാക്ഷ്യം വഹിച്ചിട്ടുണ്ട്.
പണ്ട് മദ്രാസ് സംസ്ഥാനത്തിൽപ്പെട്ട മലബാർ ജില്ലയിലെ വള്ളുവനാട് താലൂക്കിൽ ഉൾപ്പെട്ടിരുന്നു ഈ പ്രദേശം.
പിന്നീട് 1969 ൽ വള്ളുവനാട് താലൂക്ക് വിഭജിച്ച് ഈ പട്ടണം ആസ്ഥാനമായി ഒറ്റപ്പാലം താലൂക്ക് രൂപീകരിക്കുകയായിരുന്നു.
ഒറ്റപ്പാലം എന്ന്  ഇന്ന് അറിയപ്പെടുന്ന പ്രദേശം മുൻപ് അരിയൂർ തെക്കുമ്മുറി ദേശം എന്നാണു അറിയപ്പെട്ടിരുന്നത്.
ഇന്നത്തെ ഒറ്റപ്പാലം, പട്ടാമ്പി , ചെർ‌പ്പുളശ്ശേരി പ്രദേശങ്ങൾ പ്രാചീന നെടുങ്ങനാടിൻറെ ഭാഗമായിരുന്നു..
നെടുങ്ങേതിരിപ്പാട് ആയിരുന്നു നെടുങ്ങനാട്ടിലെ ഭരണാധിപൻ.
ചെമ്പുലങ്ങാട് കൊടിക്കുന്നിന് സമീപമുള്ള മാക്കോവിലകം ആയിരുന്നു ആസ്ഥാനം.
കവളപ്പാറ , തൃക്കടീരി , വീട്ടിക്കാട് - കണ്ണമ്പ്ര , വട്ടക്കാവിൽ പെരുമ്പട നായന്മാരായിരുന്നു നെടുങ്ങേതിരിയുടെ കീഴിൽ നെടുങ്ങനാട് ഭരിച്ചിരുന്നത്.
ഇതിൽ തൃക്കടീരി നായരുടെ ഭരണപ്രദേശമാണിത്.
ഇതിൻറെ വടക്കേയറ്റം അരിയൂർ-വടക്കുംമുറി മണ്ണാർക്കാടിനു സമീപം തുടങ്ങി അരിയൂർ-തെക്കുംമുറിയിൽ അവസാനിക്കുന്നു.
അരിയൂർ-തെക്കുമ്മുറി കഴിഞ്ഞു കണ്ണിയംപുറം തോടിന്റെ ഒറ്റപ്പാലം കടന്നാൽ കവളപ്പാറ നായർക്ക് ചുങ്കം നൽകാനുള്ള സ്ഥലമായി.
എ.ഡി.1487 -നടുത്ത് സാമൂതിരി നെടുങ്ങനാട് കീഴടക്കി കരിമ്പുഴയിൽ കോവിലകം പണിതു.
1766 -ൽ ഹൈദരലി മൈസൂർ സൈന്യവുമായി വന്ന് സാമൂതിരിനാട് കീഴടക്കി.
1792 -ലെ ശ്രീരംഗപട്ടണം ഉടമ്പടിയോടെ ഒറ്റപ്പാലം ബ്രിട്ടീഷ് കമ്പനി ഭരണത്തിൻ കീഴിലായി.
ബ്രിട്ടിഷുകാർ മലബാർ ജില്ല രൂപീകരിച്ചു കോഴിക്കോട്ട് ആസ്ഥാനം പണിതു.
തലശ്ശേരിയിലും ചെർ‌പ്പുളശ്ശേരിയിലും ഓരോ സൂപ്രണ്ടുമാരെ (തുക്കിടി സായ്‌വ്) നിയമിച്ചു.
ചെർപ്പുളശ്ശേരിയിലെ ആസ്ഥാനം പിന്നീട് ഒറ്റപ്പാലത്തേക്കു മാററിയതായി ഗസറ്റിയറിൽ പറയുന്നുണ്ട്.
റെയിൽവേ വന്ന് സ്റ്റേഷന് ഒറ്റപ്പാലം എന്നു നാമകരണം ചെയ്തു.
സൗത്ത് മലബാർ സ്പെഷ്യൽ കോടതി 1880 ആവുമ്പോഴേക്കും ഒറ്റപ്പാലത്ത് പ്രവർത്തനം ആരംഭിച്ചു.
അങ്ങനെ ഒറ്റപ്പാലം എന്ന പേര് സാർവ്വത്രികമായി.
അരിയൂർ-തെക്കുമ്മുറി എന്ന പേര് ഭൂമിയുടെ ആധാരങ്ങളിൽ മാത്രം ഒതുങ്ങിനിന്നു.
ഒറ്റപ്പാലം എന്ന പേരിന്നു കാരണം ഇവിടത്തെ കച്ചേരി വളപ്പിൽ ഒറ്റക്കു നിൽക്കുന്ന ഒരു പാല മരമാണ് എന്നും പാല നിന്നിടം ഒറ്റപ്പാല എന്നും അതിനപ്പുറം ഉള്ള ഗ്രാമം പാലയ്ക്കപ്പുറം അഥവാ പാലപ്പുറം എന്നറിയപ്പെട്ടു എന്നും ചില ആളുകൾ പറഞ്ഞുവരുന്നു.
പിത്കാല ചരിത്രം
ടി. പ്രകാശം അധ്യക്ഷനായി 1921-ൽ ഒറ്റപ്പാലത്ത് വെച്ചു നടന്ന ആദ്യ കേരള പ്രദേശ് കോൺഗ്രസ് സമ്മേളനത്തിൽ പങ്കെടുക്കുന്നതിനാണ് ഇന്ത്യയുടെ രാഷ്ട്രപിതാവായ മഹാത്മാഗാന്ധി ആദ്യമായി കേരളത്തിലെത്തിയത് .
ഇന്ത്യൻ നാഷണൽ കോൺഗ്രസ്സിന്റെ ദേശീയസമ്മേളനത്തിൽ അദ്ധ്യക്ഷത വഹിച്ച ആദ്യ കേരളീയനായ ശ്രീമാൻ ചേറ്റൂർ ശങ്കരൻ നായർ (1897ൽ അമരാവതിയിൽ ) ഒറ്റപ്പാലത്തുകാരനായിരുന്നു എന്നത് ദേശീയ സ്വാതന്ത്ര്യപ്രസ്ഥാനത്തിൽ അക്കാലത്തുതന്നെ ഒറ്റപ്പാലത്തിന്റെ കൈമുദ്ര പതിഞ്ഞിരുന്നു എന്നതിന്റെ തെളിവാണ്.
പിണറായി പാറപ്പുറത്തുവച്ച് കമ്യുണിസ്റ്റ് പാർട്ടിയുടെ ആദ്യ സംമ്മേളനം നടക്കുന്നതിനു മുമ്പ് 1937ൽ ഒറ്റപ്പാലത്തുവെച്ചാണ് പാർട്ടിയുടെ ആദ്യഘടകം രൂപംകൊണ്ടത് എന്ന് ഐ.സി.പി രേഖപ്പെടുത്തുന്നു.
ഇന്ത്യയിൽ പിന്നോക്ക വിഭാഗത്തിൽ നിന്നുള്ള ആദ്യത്തെ രാഷ്ട്രപതിയായ കെ.ആർ. നാരാ‍യണൻ അതിനു മുമ്പ് മൂന്ന്  തവണ ലോകസഭയിലേക്ക് (1984, 1989, 1991) ഒറ്റപ്പാലം നിയോജകണ്ഡലത്തെ പ്രതിനിധീകരിച്ചിട്ടുണ്ട്.
തുള്ളൽ പ്രസ്ഥാനത്തിന്റെ ഉപജ്ഞാതാവായ കുഞ്ചൻ നമ്പ്യാരുടെ ജന്മസ്ഥലമായ ലക്കിടിയിലെ കിള്ളിക്കുറുശിമംഗലം ഒറ്റപ്പാലത്ത് നിന്നും 8 കിലോമീറ്റർ അകലെയുള്ള ലക്കിടി-പേരൂർ ഗ്രാമപഞ്ചായത്തിലാണ് സ്ഥിതി ചെയ്യുന്നത്.
‍പ്രശസ്ത കൂടിയാട്ട കലാകാരനായ പദ്മശ്രീ മാണി മാധവ ചാക്യാരുടെ വസതിയും കിള്ളിക്കുറുശിമംഗലത്താണ്.
സർദാർ പട്ടേലിന്റെ സെക്രട്ടറിയായിരുന്ന വി.പി.മേനോൻ, കെ പി എസ് മേനോൻ , ശ്രീ ശിവശങ്കരമേനോൻ (മുൻ വിദേശ കാര്യ സെക്രട്ടറി), "റോ"(RAW) യുടെ മുൻ മേധാവിയും 1982 ദൽഹി  ഏഷ്യാഡ് സംഘാടകസമിതിയിൽ പ്രവർത്തിക്കുകയും ചെയ്ത കെ. ശങ്കരൻ നായർ , ഇന്ത്യയിലെ മൂന്നാമത്തെ ദേശീയ സുരക്ഷാ ഉപദേഷ്ടാവായിരുന്ന എം.കെ.നാരായണൻ,  തുടങ്ങിയ ഭരണതന്ത്രജ്ഞരുടെ നാടാണ് ഒറ്റപ്പാലം.
‍ഈയിടെയായി മലയാളം , തമിഴ് മുഖ്യധാരാ സിനിമകളുടെ ഇഷ്ടപ്പെട്ട ലൊക്കേഷൻ കൂടിയായി മാറിയിട്ടുണ്ട് ഒറ്റപ്പാലവും പരിസര പ്രദേശങ്ങളും.
പ്രശസ്ത കർണ്ണാടക സംഗീതജ്ഞനായിരുന്ന ചെമ്പൈ വൈദ്യനാഥഭാഗവതർ ഇവിടെയുള്ള ശ്രീകൃഷ്ണ ക്ഷേത്രത്തിലെ മണ്ഡപത്തിൽ വെച്ചാണ് ദിവംഗതനായത്.
അടുത്ത കാലത്ത് ആ ക്ഷേത്രമിരിക്കുന്ന സ്ഥലത്തെ ചെമ്പൈനഗർ എന്നു പുനർ‌നാമകരണം ചെയ്തിട്ടുണ്ട്.
2001ലെ സെൻസസ് പ്രകാരം 49,230 ആണ് ഒറ്റപ്പാലത്തിന്റെ ജനസംഖ്യ.
മൊത്തം ജനസംഖ്യയുടെ 53% സ്ത്രീകളും ബാക്കി പുരുഷന്മാരുമാണ്.
ശരാശരി സാക്ഷരതാ നിരക്ക് 81% ആണ്.
ദേശീയ ശരാശരിയായ 53%ത്തേക്കാൾ ഉയരത്തിലാണിത്.
ഒറ്റപ്പാലത്തെ 82% പുരുഷന്മാരും 79% സ്ത്രീകളും സാക്ഷരരാണ്.
മൊത്തം ജനസംഖ്യയുടെ 12% പേർ 6 വയസ്സിൽ താഴെയുള്ളവരാണ്.
അതിരുകൾ കിഴക്ക് - ലക്കിടി-പേരൂർ പഞ്ചായത്ത് പടിഞ്ഞാറ്- വാണിയംകുളം പഞ്ചായത്ത് വടക്കുകിഴക്ക് - അമ്പലപ്പാറ പഞ്ചായത്ത് വടക്ക് - അനങ്ങൻ മലനിരയും അതിന്റെ താഴ്വരയിൽ അനങ്ങനടി ഗ്രാമപഞ്ചായത്തും തെക്ക്‌ - ഭാരതപ്പുഴ ,
ഇന്ത്യയിലെ ആദ്യത്തെ ഡിഫെൻസ് പാർക്ക്‌ ഒറ്റപ്പാലത്തിനടുത്തുള്ള കിൻഫ്ര ഇന്റഗ്രേറ്റഡ് ഇൻഡസ്ട്രിയൽ പാർക്കിൽ പൂർത്തിയായിക്കൊണ്ടിരിക്കുന്നു.
(21/2/2019) വിദ്യാഭ്യാസ സ്ഥാപനങ്ങൾ
ഒറ്റപ്പാലം വർഷങ്ങളായി നിലനിന്നു പോരുന്ന വിദ്യാഭ്യാസ സ്ഥാപനങ്ങൾ കൊണ്ട് അനുഗൃഹീതമാണ്.
ഒറ്റപ്പാലം ഒരു വിദ്യാഭ്യാസ ജില്ലാതലസ്ഥാനവുമാണ്.
നൂറുവയസ്സു പിന്നിട്ട എൻ.എസ്. എസ്.  കെ.പി.ടി സ്കൂൾ, 1961-ൽ സ്ഥാപിതമായ എൻ. എസ്. എസ് കോളേജ്, കേന്ദ്രീയ വിദ്യാലയം, എൽ. എസ്. എൻ. കോൺ‌വെന്റ്, എൻ.എസ്. എസ് വിദ്യാഭ്യാസ കോളേജ്, G.H.S.S ഈസ്റ്റ് ഒറ്റപ്പാലം, സെവൻ‌ത് ഡേ അഡ്വന്റിസ്റ്റ് സ്കൂൾ,വേങ്ങശ്ശേരി എൻ.എസ്.എസ്. ഹൈ സ്കൂൾ , വേങ്ങശ്ശേരി വി.കെ.എം.യു.പി.സ്കൂൾ , എന്നിവയാണ് പ്രധാന വിദ്യാഭ്യാസ സ്ഥാപനങ്ങൾ.
ഒറ്റപ്പാലത്തെ പ്രധാന ആശുപത്രികൾ താഴെപ്പറയുന്നു: ഗവൺ‌മെന്റ് ആശുപത്രി, ടി.ബി റോഡ്, ഒറ്റപ്പാലം അശ്വിനി ആശുപത്രി, മെയിൻ റോഡ്, ഒറ്റപ്പാലം വള്ളുവനാട് ആശുപത്രിയും നഴ്സിങ്ങ് വിദ്യാലയവും, കണ്ണിയമ്പുറം, ഒറ്റപ്പാലം സെമാൽക്ക് ആശുപത്രി, സി.എസ്.എൻ ഓഡിറ്റോറിയത്തിനു സമീപം, ഒറ്റപ്പാലം, സെവൻ‌ത് ഡേ അഡ്വന്റിസ്റ്റ് ആശുപത്രി, കണ്ണിയാമ്പുറം, ഒറ്റപ്പാലം.
പി കെ  ദാസ് Institute of മെഡിക്കൽ സയൻസ്, വാണിയംകുളം യാത്രാ സൗകര്യങ്ങൾ ഒറ്റപ്പാലം ബസ് സ്റ്റാന്റ്
ഒറ്റപ്പാലം റെയിൽ, റോഡ് മാർഗ്ഗം മറ്റു പ്രധാന സ്ഥലങ്ങളുമായിൽ ബന്ധപ്പെട്ടിരിക്കുന്നു.
റെയിൽ മാർഗം
ഭാരതീയ റെയിൽ ശൃംഖലയിലെ പാലക്കാട് ഡിവിഷന്റെ കീഴിലുള്ള ഒരു പ്രധാ‍ന സ്റ്റേഷനാണ് ഒറ്റപ്പാലം.
കേരളത്തിലേക്കു കടക്കുമ്പോൾ പാലക്കാടിനു ശേഷമുള്ള പ്രധാന റെയിൽ‌വേ സ്റ്റേഷനാണ് ഒറ്റപ്പാലം.
മംഗലാപുരം / കൊങ്കൺ പാ‍തയിൽ ഷൊർണൂരും ആലപ്പുഴ/കന്യാകുമാരി പാതയിൽ വടക്കാഞ്ചേരിയുമാണ് ഒറ്റപ്പാലത്തിനു ശേഷമുള്ള പ്രധാന സ്റ്റേഷനുകൾ.
ഒറ്റപ്പാലം പട്ടണം പാലക്കാട്-പട്ടാമ്പി പാതയിൽ പാലക്കാട് നിന്നും 34 കി.
മീ അകലെയായി സ്ഥിതി ചെയ്യുന്നു.
ഇവിടെ നിന്ന് തൃശ്ശൂർ , പാലക്കാട് , ചെർപ്പുളശ്ശേരി , പെരിന്തൽമണ്ണ , ഷൊർണ്ണൂർ , തിരുവില്വാമല എന്നീ പ്രധാന പട്ടണങ്ങളിലേക്കെല്ലാം ബസ് മാർഗ്ഗം എളുപ്പത്തിൽ എത്താവുന്നതാണ്.
കെ.എസ്.ആർ.ടി.സി. , പ്രൈവറ്റ് ബസ്സുകൾ ഒറ്റപ്പാലം ബസ് സ്റ്റാൻഡിൽ നിന്നും സർവീസ് നടത്തുന്നു.
പാലക്കാട്‌ നിന്ന് പട്ടാമ്പിയിലേക്ക് ‌ സദാസമയവും ബസ്‌ സർവ്വീസ്‌ നടത്തുനുണ്ട്‌ ഇത്‌ ഒറ്റപ്പാലം വഴി കടന്ന് പോകുന്നു.
ഒറ്റപ്പാലത്തെ പ്രധാന ആരാധനാലയങ്ങൾ താഴെ പറയുന്നു.
ചിനക്കത്തൂർകാവ് ഭഗവതിക്ഷേത്രം നീലികാവ് ഭഗവതിക്ഷേത്രം പാർത്ഥസാരഥി ക്ഷേത്രം കളരിക്കൽ ക്ഷേത്രം ഒറ്റപ്പാലം ജുമാ മസ്ജിദ് വേങ്ങശ്ശേരി പുതുക്കുളങ്ങര ഭഗവതി ക്ഷേത്രം വേങ്ങശ്ശേരി വയങ്കാവിൽ ഭഗവതി  ക്ഷേത്രം വേങ്ങശ്ശേരി  തിമലയിൽ ശിവ ക്ഷേത്രം മുളഞ്ഞൂർ ഭഗവതി ക്ഷേത്രം മണ്ണൂർ കൈമകുന്നത്ത് ഭഗവതി ക്ഷേത്രം കിഴൂർ കാളിക്കാവ് ഭഗവതി ക്ഷേത്രം അമ്പലപ്പാറ മുതലപ്പാറക്കാവ് ഭഗവതി ക്ഷേത്രം പരിയാനമ്പറ്റ ഭഗവതി ക്ഷേത്രം കടമ്പൂർ ശ്രീ പനയൂർക്കാവ് ഭഗവതി ക്ഷേത്രം വേങ്ങേരി ശിവ-വിഷ്ണുക്ഷേത്രം അമ്പലപ്പാറ അറവക്കാട്ടപ്പൻ ശിവക്ഷേത്രം കോതകുർശ്ശി ശ്രീ ചേറമ്പറ്റ ഭഗവതി ക്ഷേത്രം മാത്തൂർ മന ഗണപതി ക്ഷേത്രം അമ്പലപ്പാറ ചെറുമുണ്ടശ്ശേരി പാലേക്കാവിൽ അയ്യപ്പക്ഷേത്രം പൂക്കോട്ടുകാളികാവ് ഭഗവതി ക്ഷേത്രം പൂഴിക്കുന്ന് ശ്രീകൃഷ്ണസ്വാമിക്ഷേത്രം വരോട് ചുനങ്ങാട് ചാത്തൻകണ്ടാർക്കവ് ഭഗവതിക്ഷേത്രം ഉസ്മാൻ ഔലിയാ മഖാം കണ്ണിയംപുറം കിളളിക്കുളങ്ങര ഭഗവതി ക്ഷേത്രം പനമണ്ണ ശങ്കരനാരായണസ്വാമിക്ഷേത്രം കൊട്ടേക്കാവ് ഭഗവതി ക്ഷേത്രം,ചുനങ്ങാട് ശ്രീ പെരുങ്കുറുശ്ശി ശിവ ക്ഷേത്രം, മനയ്ക്കൽ പടി,ചുനങ്ങാട് സെന്റ് ഗ്രിഗോറിയോസ് ഓർത്തഡോക്സ് ചർച്ച് അകലൂർ ഭഗവതി ക്ഷേത്രം അകലൂർ കുറിശ്ശി ശിവക്ഷേത്രം അവലംബം ↑ {{ cite book }} :  CS1 maint: location missing publisher ( link ) ↑ ↑ {{ cite journal }} : Cite journal requires | journal= ( help ) ↑ {{ cite book }} :  CS1 maint: location missing publisher ( link ) ↑ {{ cite book }} :  CS1 maint: numeric names: authors list ( link ) ↑ {{ cite book }} :  CS1 maint: location missing publisher ( link ) ↑ {{ cite journal }} : Cite journal requires | journal= ( help ) ↑ ↑ http://premkumarrao.wordpress.com/2013/01/25/inside-ib-and-raw-by-k-sankaran-nair/ പുറത്തേക്കുള്ള കണ്ണികൾ Ottapalam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റെയില് ഡിവിഷനുകൾ.
സതേൺ റെയിൽ‌വേ ഡിവിഷൻ കാണുക Archived 2015-03-19 at the Wayback Machine .
ഒറ്റപ്പാലം.
നെറ്റ് Archived 2007-09-30 at the Wayback Machine .
സേവാസദനം കഥകളി സദനം Archived 2007-08-16 at the Wayback Machine .
അഡ്വന്റിസ്റ്റ് ആശുപത്രികളുടെ ഡയറക്ടറിയിൽ ഒറ്റപ്പാലത്തെ ആശുപത്രിയുടെ വിലാസം കേരളത്തിലെ കോളേജുകൾ, നമ്പ്ര് 133 കാണുക Archived 2007-10-09 at the Wayback Machine .
എൻ. എസ്. എസ് വിദ്യാഭ്യാസ കോളേജ് Archived 2007-09-29 at the Wayback Machine .
എൻ എസ് എസ് കോളേ കെമിസ്ട്രി അലുംനി Archived 2007-09-28 at the Wayback Machine .
യൂണിവേഴ്സിറ്റി ഗ്രാന്റ്സ് കമ്മീഷൻ അംഗീകരിച്ച കേരളത്തിലെ കോളേജുകൾ കേന്ദ്രീയ വിദ്യാലയും Archived 2008-04-24 at the Wayback Machine .
ചേറ്റൂർ ശങ്കരൻ നായർ Archived 2012-07-23 at the Wayback Machine .
ഒറ്റപ്പാലം താലൂക്ക് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഏപ്രിൽ മുതൽ തുടരുന്നു.
പാലക്കാട് ജില്ലയിലെ ഒരു താലൂക്കാണ് ഒറ്റപ്പാലം താലൂക്ക് .
ഒറ്റപ്പാലം പട്ടണമാണ് ഇതിന്റെ ആസ്ഥാനം.
ബ്രിട്ടീഷ് ഭരണകാലത്തുണ്ടായിരുന്നതും സ്വാതന്ത്ര്യാനന്തരം മദ്രാസ് സംസ്ഥാനത്തിന്റെയും പിന്നീട് കേരളത്തിന്റെയും ഭാഗമായിരുന്ന വള്ളുവനാട് താലൂക്ക് വിഭജിച്ച് 1969-ലാണ് ഒറ്റപ്പാലം താലൂക്ക് രൂപവത്കരിച്ചത്.
വള്ളുവനാട് താലൂക്കിന്റെ തെക്കൻ ഭാഗങ്ങളാണ് ഒറ്റപ്പാലം താലൂക്കിൽ ഉൾപ്പെട്ടത്.
ഇതിന്റെ വടക്കൻ ഭാഗങ്ങൾ പെരിന്തൽമണ്ണ താലൂക്കായും വടക്കുകിഴക്കൻ ഭാഗങ്ങൾ മണ്ണാർക്കാട് താലൂക്കായും അറിയപ്പെട്ടു.
അവയിൽ പെരിന്തൽമണ്ണ താലൂക്ക് പുതുതായി രൂപം കൊണ്ട മലപ്പുറം ജില്ലയുടെ ഭാഗമായി.
താലൂക്ക് ആസ്ഥാനമായ ഒറ്റപ്പാലം കൂടാതെ ഷൊർണൂർ , പട്ടാമ്പി , ചെർപ്പുളശ്ശേരി തുടങ്ങിയ പട്ടണങ്ങളും ഉൾപ്പെട്ടതായിരുന്നു അന്നത്തെ താലൂക്ക്.
2013 മാർച്ച് മാസത്തിൽ ഒറ്റപ്പാലം താലൂക്കിന്റെ പടിഞ്ഞാറൻ ഭാഗങ്ങൾ വിഭജിച്ച് പട്ടാമ്പി താലൂക്ക് രൂപവത്കരിച്ചു.
2011-ലെ സെൻസസ് അനുസരിച്ച് 930,632 ആണ് താലൂക്കിലെ ജനസംഖ്യ.
ഇതിൽ 442,731 പേർ പുരുഷന്മാരും ബാക്കിയുള്ളവർ സ്ത്രീകളുമാണ്.
ഹിന്ദു , മുസ്ലീം മതവിശ്വാസികളാണ് ജനസംഖ്യയിൽ ഭൂരിപക്ഷവും.
മലയാളമാണ് 96% ആളുകളുടെയും മാതൃഭാഷ.
മറ്റുള്ള 4% തമിഴ് , തെലുങ്ക് , കന്നഡ , ഹിന്ദി , ബംഗാളി തുടങ്ങിയ ഭാഷകൾ സംസാരിയ്ക്കുന്നു.
ഒറ്റപ്പാലം തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Ottapalam_railway_station
ഇന്ത്യൻ റെയിൽ‌വേയിലെ സതേൺ റെയിൽ‌വേ സോണിലെ പാലക്കാട് റെയിൽ‌വേ ഡിവിഷന് കീഴിൽ വരുന്ന കേരളത്തിലെ പാലക്കാട് ജില്ലയിലെ ഒറ്റപ്പാലത്തെ ഒരു റെയിൽ‌വേ സ്റ്റേഷനാണ് ഒറ്റപ്പാലം റയില്വേ സ്റ്റേഷൻ അഥവാ ഒറ്റപ്പാലം തീവണ്ടിനിലയം (കോഡ്: ഒ‌ടി‌പി).
പാലക്കാടിനും ഷൊർണ്ണൂരിനും മധ്യത്തിലാണ് ഈ സ്റ്റേഷൻ.
ഷൊർണൂരി ൽ നിന്നും 13കിലോമീറ്ററും പാലക്കാട്ട് നിന്നും 33 കിലോമീറ്റരും അകലമുണ്ട് പരാമർശങ്ങൾ
ഒറ്റപ്പാലം നിയമസഭാമണ്ഡലം
പാലക്കാട് ജില്ലയിലെ ഒറ്റപ്പാലം നഗരസഭയും ഒറ്റപ്പാലം താലൂക്കിലെ അമ്പലപ്പാറ , കടമ്പഴിപ്പുറം , കരിമ്പുഴ , ലക്കിടി-പേരൂർ , പൂക്കോട്ടുകാവ് , ശ്രീകൃഷ്ണപുരം , തച്ചനാട്ടുകര എന്നീ ഗ്രാമപഞ്ചായത്തുകൾ ഉൾക്കൊള്ളുന്ന നിയമസഭാമണ്ഡലമാണ് ഒറ്റപ്പാലം നിയമസഭാമണ്ഡലം .
ഒറ്റപ്പാലം നിയമസഭാമണ്ഡലം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി വോട്ട് പാർട്ടി എതിരാളി1 വോട്ട് പാർട്ടി എതിരാളി2 വോട്ട് പാർട്ടി 2021 കെ.പ്രേം കുമാർ 78851 സി.പി.എം. പി.സെറിൻ 59707 ഐ.എൻ.സി പി. വേണുഗോപാൽ 25056 ബി.ജെ.പി 2016 പി. ഉണ്ണി 67160 സി.പി.ഐ.എം. ഷാനിമോൾ ഉസ്‌മാൻ 51073 ഐ.എൻ.സി പി. വേണുഗോപാൽ 27605 ബി.ജെ.പി. 2011 എം. ഹംസ 65023 സി.പി.ഐ.എം. വി.കെ. ശ്രീകണ്ഠൻ 51820 ഐ.എൻ.സി പി. വേണുഗോപാൽ 9631 ബി.ജെ.പി 2006 എം. ഹംസ സി.പി.ഐ.എം. വി.സി. കബീർ കോൺഗ്രസ് (ഐ.) കെ. ശിവദാസൻ ബി.ജെ.പി. 2001 വി.സി. കബീർ എൻ.സി.പി സി.വി. ബാലചന്ദ്രൻ മാസ്റ്റർ കോൺഗ്രസ് (ഐ.) 1996 വി.സി. കബീർ എൻ.സി.പി സി.വി. ബാലചന്ദ്രൻ മാസ്റ്റർ കോൺഗ്രസ് (ഐ.) 1991 വി.സി. കബീർ ഐ.സി.എസ് കെ. ശങ്കരനാരായണൻ കോൺഗ്രസ് (ഐ.) 1987 കെ. ശങ്കരനാരായണൻ കോൺഗ്രസ് (ഐ. വി.സി. കബീർ ഐ.സി.എസ്. 1982 വി.സി. കബീർ കോൺഗ്രസ് (എസ്.) പി. ബാലൻ കോൺഗ്രസ് (എ.) ഇതും കാണുക കേരളത്തിലെ നിയമസഭാമണ്ഡലങ്ങളുടെ പട്ടിക പുറത്തേക്കുള്ള കണ്ണികൾ അവലംബം ↑ Changing Face of Electoral India Delimitation 2008 - Volume 1 Page 723 ↑ ↑ http://www.keralaassembly.org/index.html
ഒറ്റത്തൈ ഇംഗ്ലീഷ് വിലാസം https://ml.wikipedia.org/wiki/Ottathai
ദക്ഷിണേന്ത്യൻ സംസ്ഥാനമായ കേരളത്തിലെ കണ്ണൂർ ജില്ലയിൽ സ്ഥിതിചെയ്യുന്ന ഒരു ചെറിയ ഗ്രാമമാണ് ഒറ്റത്തൈ.
ഒറ്റത്തൈ ആലക്കോടിൽ നിന്ന് 4 കിലോമീറ്റർ അകലെയും കാപ്പിമലയിൽ നിന്ന് 4 കിലോമീറ്റർ അകലെയുമാണ്.
കാലാൻഡ്രിന കാലിപ്ട്രാറ്റ ഇംഗ്ലീഷ് വിലാസം https://ml.wikipedia.org/wiki/Calandrinia_calyptrata
മൊണ്ടിയേസീ എന്ന സസ്യകുടുംബത്തിലെ ആസ്ട്രേലിയൻ തദ്ദേശവാസിയായ ഒരു വാർഷിക സസ്യമാണ് പിങ്ക് പഴ്സിലേൻ, സ്മാൾ-ലീവ്ഡ് പറക്കീല്യ എന്നീ പേരുകളിലറിയപ്പെടുന്ന കാലാൻഡ്രിന കാലിപ്ട്രാറ്റ .
വെസ്റ്റേൺ ആസ്ത്രേലിയ , സൗത്ത് ആസ്ത്രേലിയ, വിക്ടോറിയ , ടാസ്മാനിയ , ന്യൂ സൗത്ത് വെയിൽസ് എന്നിവിടങ്ങളിൽ കാണപ്പെടുന്ന സ്പീഷീസാണിത്.
അവലംബം ബാഹ്യ ലിങ്കുകൾ Calandrinia calyptrata photo, CC-by license Archived 2014-02-01 at the Wayback Machine .
കാലാൾപ്പട ഇംഗ്ലീഷ് വിലാസം https://ml.wikipedia.org/wiki/Infantry ഇരുപതാം നൂറ്റാണ്ടിലെ ഐറിഷ് കാലാൾപ്പട
ശത്രുവുമായി നേർക്കുനേർ യുദ്ധം ചെയ്യുന്നതിന് പ്രത്യേകമായി പരിശീലനം സിദ്ധിച്ച പട്ടാളക്കാരുടെ വിഭാഗത്തെ കരസേനയിൽ കാലാൾപ്പട എന്നുപറയുന്നു.
യുദ്ധമുന്നണിയിൽ നിന്നുണ്ടാകുന്ന എല്ലാവിധ പ്രഹരങ്ങളും ഏറ്റുവാങ്ങേണ്ടതുമൂലം ഇവർക്ക് കനത്ത ആൾനാശം ഉണ്ടാകാനും സാധ്യതയുണ്ട്.
ഏറ്റവും പഴക്കം ചെന്ന കരസേനാഘടകമാണ് കാലാൾപ്പട.
ആധുനിക കരസേനയുടെ നട്ടെല്ലാണ് കാലാൾപ്പട എന്നു പറയാം.
തുടർച്ചയായ പരിശീലനം സേനാഗങ്ങളെ കൂടുതൽ ശക്തരും എന്തും താങ്ങാനുള്ള കഴിവുള്ളവരും ആക്കിതീർകുന്നു.
കാലാൾപ്പടയിലെ ജവാന്മാരെ അവർചെയ്യുന്ന പ്രവർത്തിക്കനുസരിച്ച് ഇപ്രകാരം തരംതിരിച്ചിരിക്കുന്നു:- കാവലറി - കുതിരപ്പുറത്തേറി യുദ്ധം ചെയ്യുന്നവർ.
ആർമ്ഡ് കാവലറി - ടാങ്ക് ഉപയോഗിച്ചു യുദ്ധം ചെയ്യുന്നവർ.
ആർട്ടിലറി - ഹെവി ലോങ്ങ്റേഞ്ച് തോക്കുകൾ ഉപയോഗിച്ചു യുധംചെയ്യുന്നവർ ടെക്നിഷൻസ് - ആർമറർ, സിഗ്നലർ , മെഡിക്കൽ.
ചരിത്രം Ancient Greek infantry: The Græco–Persian wars (449–499 BC)
16-ആം നൂറ്റാണ്ടിൽ (1570) ഇംഗ്ലീഷിൽ കാലാൾപ്പടയെ നിർവചിച്ചിരുന്നത് ഇപ്രകാരമാണ്.
ഒരു പടയാളിയെന്നാൽ യുദ്ധമുഖത്തേക്കു നടന്നടുക്കുകയും യുദ്ധം ചെയ്യുകയും ശത്രുവിനെ തോൽപ്പിക്കുകയും യുദ്ധഭൂമിയിൽ ആധിപത്യം ഉറപ്പിക്കുകയും ചെയ്യുന്നവനാണ്.
യുദ്ധത്തിൽ കാലാൾപ്പടയുടെ പങ്ക് 20th-century infantry: രണ്ടാം ലോകയുദ്ധത്തിൽ ആസ്ട്രേലിയൻ പട ലിബിയയിൽ 1941
യുദ്ധത്തിന്റെ അവിഭാജ്യ ഘടകമായ കാലാൾപ്പടയുടെ പങ്ക് വളരെ പ്രധാനപ്പെട്ടതും ഒഴിച്ചുകൂടാൻ പടില്ലാത്തതുമാകുന്നു.
ശത്രുസൈന്യത്തിനു നേരേ യുദ്ധംചെയ്തു മുന്നേറുക, ശത്രുവിനെ തോക്ക് , പിസ്റ്റൾ , മെഷീൻഗൺ , ബയണറ്റ് മുതലായവ ഉപയോഗിച്ച് വകവരുത്തുക അങ്ങനെ ശത്രുവിനെ പരാജയപ്പെടുത്തി വിജയം ഉറപ്പിക്കുക എന്നിവയാണവ.
കാലിക ഊർജ്ജ കാര്യക്ഷമതാ അനുപാതം ഇംഗ്ലീഷ് വിലാസം https://ml.wikipedia.org/wiki/Seasonal_energy_efficiency_ratio
എയർ കണ്ടീഷണറുകളുടെ കാര്യക്ഷമത പ്രസ്ഥാവിക്കുന്നതിനുള്ള ഒരു മാർഗ്ഗമാണ് കാലിക ഊർജ്ജ കാര്യക്ഷമതാ അനുപാതം അഥവാ സീസണൽ എനർജ്ജി എഫ്ഫിഷ്യൻസി റേഷ്യോ (ഇംഗ്ലീഷ്: Seasonal energy efficiency ratio ,സംക്ഷിപ്തരൂപം:SEER).
ഒരു എയർകണ്ടീഷനറിന്റെ ശീതീകരണ കാലയളവിലെ ശീതികരണ ഉത്പാദനത്തിനെ, അതേ കലയളവിൽ തന്നെ ശീതീകരണത്തിനുപയോഗപ്പെടുത്തിയ ഊർജ്ജം കൊണ്ട് ഹരിച്ചാൽ കിട്ടുന്നതാണ് ആ എയർ കണ്ടീഷണറിന്റെ കാലിക ഊർജ്ജ കാര്യക്ഷമതാ അനുപാതം.
SEER  നിരക്ക് കൂടുതലാണെങ്കിൽ എയർ കണ്ടീഷണറിന്റെ കാര്യക്ഷമതയും കൂടുതലായിരിക്കും.
കാലി ലിനക്സ് ഇംഗ്ലീഷ് വിലാസം https://ml.wikipedia.org/wiki/Kali_Linux